Mawar Putih (filem)

Mawar Putih merupakan sebuah filem drama percintaan Malaysia 2016 arahan Rosnani Jamil. Filem ini ditayangkan pada 18 Ogos 2016 dan merupakan filem terakhir arahan Rosnani.

Plot
Mengisahkan tentang cinta dua darjat di antara Irwan yang merantau ke Malaysia dan berkahwin dengan Tengku Zarina. Namun pergolakan mula berlaku apabila anak mereka, Aidil, bercinta dengan gadis Padang, Cinta, tetapi ada sesuatu yang membuatkan Aidil dan Cinta tidak mungkin dapat bersatu.

Pelakon
 Reen Rahim sebagai Tengku Zarina
 Arja Lee sebagai Irwan

Penerbitan
Mawar Putih diarahkan oleh Rosnani Jamil yang sebelum ini mengarahkan beberapa filem terkenal, termasuk Antara Dua Hati (1989) dan Bicara Hati (2004). Ia merupakan filem terakhir arahannya sebelum mengumumkan persaraan. Kos pembikinan filem ini sebanyak RM1 juta.

Juara Pilih Kasih musim ketiga, Reen Rahim diberi peranan sebagai Tengku Zarina; Reen menyatakan beliau tidak berfikir panjang sebaik mendapat peluang untuk berlakon dalam filem ini.

Keluaran dan sambutan
Mawar Putih dikeluarkan pada 18 Ogos 2016. Majlis tayangan perdana filem ini diadakan pada 7 April 2017 di Imago, Sabah.

Rujukan

Pautan luar
 

Filem 2016
Filem Malaysia tahun 2016
Filem drama Malaysia
Filem cinta Malaysia
Filem arahan Rosnani Jamil